Document ID: 31986R0350

*****
ΚΑΝΟΝΙΣΜΟΣ (ΕΟΚ) αριθ. 350/86 ΤΗΣ ΕΠΙΤΡΟΠΗΣ
της 18ης Φεβρουαρίου 1986
για την τροποποίηση του κανονισμού (ΕΟΚ) αριθ. 2607/85 για τη θέσπιση των λεπτομερειών εφαρμογής της απόσταξης που προβλέπεται στο άρθρο 11 του κανονισμού (ΕΟΚ) αριθ. 337/79 για την αμπελουργική περίοδο 1985/86
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 11 παράγραφος 5 και το άρθρο 65,
Εκτιμώντας:
ότι ο κανονισμός (ΕΟΚ) αριθ. 2607/85 της Επιτροπής (3) καθόρισε στις 15 Ιανουαρίου 1986 την προθεσμία επιβολής των συμφωνητικών παράδοσης του οίνου στην απόσταξη η οποία προβλέπεται στο άρθρο 11 του κανονισμού (ΕΟΚ) αριθ. 337/79·
ότι οι πληροφορίες που αφορούν τον συμφωνηθέντα όγκο αναφέρουν ότι οι ποσότητες είναι χαμηλότερες από τις αναμενόμενες ποσότητες· ότι, για να καταστεί δυνατό να επιτευχθεί ο σκοπός του μέτρου, κρίνεται σκόπιμο να επιτραπεί η σύναψη συμφωνητικών κατά τη διάρκεια μιας συμπληρωματικής περιόδου, ώστε να επιτραπεί η προσέγγιση του αναμενόμενου όγκου και παράλληλα η τήρηση των ορίων των ποσοτήτων που έχουν επιλεχθεί οι οποίες προβλέπονται στο άρθρο 2 παράγραφος 2 του κανονισμού (ΕΟΚ) αριθ. 2607/85· ότι πρέπει, ως εκ τούτου, να παραταθεί έως τις 8 Φεβρουαρίου 1986 η ημερομηνία που προβλέπεται για τη σύναψη συμφωνητικών και, συνεπώς, να προσαρμοσθούν ορισμένες ημερομηνίες που καθορίζονται από τον εν λόγω κανονισμό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2607/85 τροποποιείται ως εξής:
1. Η ημερομηνία «15 Ιανουαρίου 1986» που αναφέρεται στο άρθρο 2 παράγραφος 1 και στο άρθρο 9 παράγραφος 1 πρώτο εδάφιο αντικαθίσταται από την ημερομηνία «8 Φεβρουαρίου 1986».
2. Η ημερομηνία «15 Φεβρουαρίου 1986» που αναφέρεται στο άρθρο 2 παράγραφος 6 και στο άρθρο 9 παράγραφος 1 δεύτερο εδάφιο αντικαθίσταται από την ημερομηνία «8 Μαρτίου 1986»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Φεβρουαρίου 1986.

Labels: 17